La vela est surnomâ la « Citât des ducs », reçua per la mêson de Savouè en 1232, vint la capitâla politica des comtos de Savouè en 1295 pendent l’emplèta du châtél et l’ètablissement oficièl du Consèly rèsident tant qu’a son dèplacement de vers Turin en 1562. Portant Chambèri réste la capitâla historica des Ètats de Savouè. Grâce a la mêtrise des grants cols alpins et de la rota d’Italie, que lor at valu le surnom de « Portiérs de les Alpes », los comtos, pués ducs de Savouè, vegnus rês de Sardègne en 1718, ant ègzèrciê un’enfluence cèrtêna en Eropa, notament en fondent un veré laboratior de l’« absolutismo ècllarâ ». Dês 1792 tant qu’a 1815 et pués dês 1860, la vela est avouéc la France.